Document ID: 32014R0441

KOMISSION TÄYTÄNTÖÖNPANOASETUS (EU) N:o 441/2014,
annettu 30 päivänä huhtikuuta 2014,
tiedonsiirtopalveluja koskevista vaatimuksista yhtenäisessä eurooppalaisessa ilmatilassa annetun asetuksen (EY) N:o 29/2009 muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eurooppalaisen ilmaliikenteen hallintaverkon yhteentoimivuudesta (yhteentoimivuusasetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 552/2004 (1) ja erityisesti sen 3 artiklan 5 kohdan,
ottaa huomioon yhtenäisen eurooppalaisen ilmatilan toteuttamisen puitteista (puiteasetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 549/2004 (2) ja erityisesti sen 8 artiklan 1 kohdan,
sekä katsoo seuraavaa:
(1)
Komission asetuksessa (EY) N:o 29/2009 (3) säädetään vaatimuksista, jotka koskevat ilma-aluksen ja maa-aseman väliseen pisteestä pisteeseen -tiedonvälitykseen perustuvien tiedonsiirtopalvelujen koordinoitua käyttöönottoa.
(2)
Asetuksen (EY) N:o 29/2009 liitteessä I olevassa B osassa määritellään ilmatila lentopinnan 285 yläpuolella, jossa kyseistä asetusta sovelletaan 5 päivästä helmikuuta 2015.
(3)
Kroatia liittyi Euroopan unioniin 1 päivänä heinäkuuta 2013. Sen vuoksi Kroatian ilmatila olisi lisättävä asianmukaisesti ilmatilaan, johon asetusta (EY) N:o 29/2009 sovelletaan.
(4)
Kroatialle olisi kuitenkin myönnettävä yhden vuoden siirtymäaika muille jäsenvaltioille, joita asetuksen (EY) N:o 29/2009 liitteessä I oleva B osa koskee, vahvistettuun soveltamispäivään - 5 päivä helmikuuta 2015 - nähden, jotta säännellyt toimijat, kuten lentotoiminnan harjoittajat ja ilmaliikennepalvelujen tarjoajat voisivat valmistautua uusien sääntöjen soveltamiseen.
(5)
Sen vuoksi asetusta (EY) N:o 29/2009 olisi muutettava.
(6)
Tässä asetuksessa säädetyt toimenpiteet ovat yhtenäisen ilmatilan komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Lisätään asetuksen (EY) N:o 29/2009 liitteessä I olevaan B osaan rivin ”- Warszawa FIR” jälkeen uusi rivi ”- Zagreb FIR”.
2 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 5 päivästä helmikuuta 2016.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä huhtikuuta 2014.

Labels: 11
8
12
18
15